**ELŐTERJESZTÉS**

Bonyhád Város Képviselő - testületének 2020. szeptember 3-i

rendes/rendkívüli testületi ülésére

|  |  |
| --- | --- |
| Tárgy: | Javaslat a Colonia Alapítvány alapító okiratának módosítására |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Márton Antal aljegyző |
| Előterjesztés száma: | 71. sz. |
| Mellékletek száma: | 1 db |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

A Colonia Alapítványt (a továbbiakban: Alapítvány) 1991-ben hozta létre Bonyhád Város Költségvetési Üzeme, mint alapító a város településfejlesztésének és működésének elősegítése és támogatása, továbbá az alapító alkalmazásában álló főállású és nyugdíjazott dolgozók részére szociális szolgáltatások és juttatások biztosítása céljára. Az alapító jogutódjaként Bonyhád Város Önkormányzata a képviselő-testület 12/2019. (I. 31.) számú határozatával módosította utolsó alkalommal az Alapítvány alapító okiratát. Ekkor választotta meg a kuratórium elnökének Lőrinczné Dávid Máriát, valamint döntött az alapítvány alapító okiratának mintaokirat szerinti elfogadásáról.

Az alapító okirat módosítása Kult Imréné kuratóriumi tag 2020. szeptember 30-i nappal való lemondása miatt ismét szükségessé vált.

Javaslom, hogy a képviselő-testület, mint alapító, az Alapítvány kuratóriumi tagjának Gungl Adriennt válassza meg 4 évre, akivel egyeztettem és a tisztségre jelölést elfogadta.

Az alapító okiratot az alapító jogutód Bonyhád Város Önkormányzata nevében a Képviselő-testület jogosult módosítani, a módosított alapító okiratot bírósági nyilvántartásba vétel végett a Szekszárdi Törvényszékhez szükséges benyújtani.

Kérem a Tisztelt Képviselő-testületet, hogy a fentiek alapján fogadja el a határozati javaslatomat és döntsön az Alapítvány alapító okiratának módosításáról!

**Határozati javaslat**

1.) Bonyhád Város Önkormányzatának Képviselő-testülete a Colonia Alapítvány kuratóriumi tagjának Kult Imréné 2020. szeptember 30-ával lemondott tag helyett 2020. október 1. napjával az alábbiak szerint jelöli ki:

Gungl Adrienn kuratóriumi tag

anyja neve: Juhász Zsuzsanna, lakcím: 7150 Bonyhád, Miklós u. 8.

2.) Bonyhád Város Önkormányzatának Képviselő-testülete a Colonia Alapítvány változásokkal egységes szerkezetbe foglalt alapító okiratát a határozat 1. melléklete szerinti PK-102V nyomtatvány alapján jóváhagyja.

3.) A Képviselő-testület felhatalmazza a Colonia Alapítvány kuratóriumának elnökét, hogy a bírósági nyilvántartásba vétel iránti intézkedéseket megtegye és a nyilvántartásba vétellel kapcsolatban felmerülő hiánypótlási felhívásokat teljesítse.

Határidő: azonnal

Felelős: Filóné Ferencz Ibolya polgármester

Bonyhád, 2020. augusztus 24.

Filóné Ferencz Ibolya

polgármester